โอนตรงเงินสงเคราะห์แก้โกง
กรมบัญชีกลางสั่งโอนเงินช่วยเหลือประชาชนในสังกัดกระทรวงการพัฒนาสังคมฯ เข้าบัญชีของผู้มีสิทธิโดยตรงเริ่มวันที่ 1 พ.ค. เพื่อความโปร่งใส
3 พ.ค. 2561

กรมบัญชีกลางสั่งโอนเงินช่วยเหลือประชาชนในสังกัดกระทรวงการพัฒนาสังคมฯ เข้าบัญชีของผู้มีสิทธิโดยตรงเริ่มวันที่ 1 พ.ค. เพื่อความโปร่งใสน.ส.สุทธิรัตน์ รัตนโชติ อธิบดีกรมบัญชีกลาง เปิดเผยว่า ตั้งแต่วันที่ 1 พ.ค. 2561 เป็นต้นไป ส่วนราชการในสังกัดของกระทรวงการพัฒนาสังคมและความมั่นคงของมนุษย์ จะเริ่มจ่ายเงินสงเคราะห์ให้แก่ผู้มีสิทธิโดยการโอนเงินเข้าบัญชีเงินฝากธนาคาร เพื่อให้การช่วยเหลือประชาชน ผู้มีสิทธิเป็นไปอย่างมีประสิทธิภาพ โปร่งใส สามารถตรวจสอบได้รวมทั้งเป็นการสนับสนุนการดำเนินงานตามนโยบายของรัฐบาลในโครงการเพิ่มประสิทธิภาพการรับจ่ายเงินภาครัฐทางอิเล็กทรอนิกส์ ตามแผนยุทธศาสตร์ National e-Payment อีกด้วยสำหรับเงินสงเคราะห์ที่จะโอนเงินเข้าบัญชีเงินฝากธนาคารของผู้มีสิทธิ ประกอบด้วย เงินอุดหนุนเพื่อช่วยเหลือผู้ประสบปัญหาทางสังคมกรณีฉุกเฉินของสำนักงานปลัดกระทรวงการพัฒนาสังคมและความมั่นคงของมนุษย์ เงินสงเคราะห์ครอบครัวผู้มีรายได้น้อยและผู้ไร้ที่พึ่ง ค่าใช้จ่ายโครงการรณรงค์เพื่อป้องกันเอดส์ เงินทุนประกอบอาชีพ ค่าใช้จ่ายเกี่ยวกับตัวชาวเขานอกจากนี้ ยังรวมถึงเงินอุดหนุนช่วยเหลือเยียวยาด้านการเงินตามหลักมนุษยธรรมเหตุการณ์ 14 ต.ค. 2516 ของกรมพัฒนาสังคมและสวัสดิการ เงินช่วยเหลือสตรี หรือครอบครัวที่ประสบปัญหาทางสังคม ของกรมกิจการสตรีและสถาบันครอบครัว เงินอุดหนุนสงเคราะห์และฟื้นฟูสมรรถภาพคนพิการ ของกรมส่งเสริมและพัฒนาคุณภาพชีวิตคนพิการ เงินสงเคราะห์เด็กครอบครัวยากจน/ขาดแคลน/ฝากเลี้ยงตามบ้าน ของกรมกิจการเด็กและเยาวชน เงินที่จ่ายให้แก่ผู้สูงอายุตามความจำเป็น ของกรมกิจการผู้สูงอายุอธิบดีกรมบัญชีกลาง กล่าวอีกว่า การเปลี่ยนรูปแบบการจ่ายเงินแบบเดิมเป็นการโอนเงินเข้าบัญชีเงินฝากธนาคารของผู้มีสิทธิโดยตรง ซึ่งจะมีการจัดทำหลักเกณฑ์และปรับปรุงกระบวนการพิจารณาใหม่ โดยมีคณะกรรมการที่มีผู้ว่าราชการจังหวัดคอยกำกับดูแล ถือเป็นมาตรการหนึ่งในการดูแลผู้ประสบปัญหาทางสังคมให้เป็นไปอย่างมีประสิทธิภาพ เกิดความโปร่งใส และลดความซ้ำซ้อน ช่วยให้ได้รับความช่วยเหลืออย่างทั่วถึง ครอบคลุมกลุ่มเป้าหมาย และคาดว่าจะช่วยเพิ่มคุณภาพชีวิตและบรรเทาความเดือดร้อนได้